**Προσωπικές αντωνυμίες**

Οι **προσωπικές αντωνυμίες** αναφέρονται στα **τρία**[πρόσωπα](http://www.greek-language.gr/digitalResources/modern_greek/tools/lexica/glossology_edu/lemma.html?id=162) του [λόγου](http://www.greek-language.gr/digitalResources/modern_greek/tools/lexica/glossology_edu/lemma.html?id=76).

(α) σε εκείνον ή εκείνους που μιλούν, δηλ. το **πρώτο πρόσωπο** στον ενικό και τον πληθυντικό: *εγώ*και*εμείς*,

(β) σε εκείνον ή εκείνους στους οποίους απευθυνόμαστε, δηλ. το **δεύτερο πρόσωπο** ενικού και πληθυντικού: *εσύ*και *εσείς*, και

(γ) σε εκείνο ή εκείνα για τα οποία γίνεται λόγος, δηλ. το **τρίτο πρόσωπο** ενικού και πληθυντικού: αυτός/αυτή/αυτόκαι αυτοί/αυτές/αυτά.

|  |  |  |
| --- | --- | --- |
|    | **Α' πρόσωπο** | **Β' πρόσωπο** |
| Δυνατοί Τύποι | Αδύνατοι Τύποι | Δυνατοί Τύποι | Αδύνατοι  Τύποι |
| Ενικός | Ονομ. | *εγώ* | *--* | *εσύ* | *--* |
| Γεν. | *εμένα* | *μου* | *εσένα* | *σου* |
| Αιτ. | *εμένα* | *με* | *εσένα* | *σε* |
| Κλητ. | *--* | *--* | *εσύ* | *--* |
| Πληθυντικός |   |   |   |   |   |
| Ονομ. | *εμείς* | *--* | *εσείς* | *--* |
| Γεν. | *εμάς* | *μας* | *εσάς* | *σας* |
| Αιτ. | *εμάς* | *μας* | *εσάς* | *σας* |
| Κλητ. | *--* | *--* | *εσείς* | *--* |

|  |  |
| --- | --- |
|   | **Γ' πρόσωπο** |
| Δυνατοί τύποι | Αδύνατοι τύποι |
| Ενικός | Ονομ. | *αυτός* | *αυτή* | *αυτό* | *τος* | *την* | *το* |
| Γεν. | *αυτού* | *αυτής* | *αυτού* | *του* | *της* | *του* |
| Αιτ. | *αυτόν* | *αυτή(ν)* | *αυτό* | *τον* | *τη(ν)* | *το* |
|   | Κλητ. | *--* | *--* | *--* | *--* | *--* | *--* |
| Πληθυντικός |   |   |   |   |   |   |   |
| Ονομ. | *αυτοί* | *αυτές* | *αυτά* | *τοι* | *τες* | *τα* |
| Γεν. | *αυτών* | *αυτών* | *αυτών* | *τους* | *τους* | *τους* |
| Αιτ. | *αυτούς* | *αυτές* | *αυτά* | *τους* | *τις (τες)* | *τα* |

####   Κτητικές αντωνυμίες

Οι **κτητικές** αντωνυμίες δηλώνουν **σε ποιον ανήκει κάτι**, δηλαδή, τον **κτήτορα** και την **κτήση**.

Η κτητική αντωνυμία *δικός μου, δική μου, δικό μου* έχει τρία πρόσωπα δυο αριθμούς  και κλίνεται όπως κι ένα δευτερόκλιτο επίθετο (π.χ. *μικρός-ή-ό*). Όταν έχουμε φράσεις με επίθετο και ουσιαστικό (*η περσινή γιορτή*) ο αδύνατος τύπος της κτητικής αντωνυμίας μπαίνει, συνήθως, ανάμεσά τους (*η περσινή****μας****γιορτή*).

|  |  |
| --- | --- |
|  **Α’ πρόσωπο:** | *δικός μου, δική μου, δικό μου* |
| *δικός μας, δική μας, δικό μας* |
| **Β’ πρόσωπο:** | *δικός σου, δική σου, δικό σου* |
| *δικός σας, δική σας, δικό σας* |
| **Γ’ πρόσωπο:** | *δικός του (της), δική του (της), δικό του (της)* |
| *δικός τους, δική τους, δική τους* |

 Οι αδύνατοι τύποι της προσωπικής αντωνυμίας **συμπίπτουν** με τους αδύνατους τύπους της κτητικής.

 Ωστόσο, οι τύποι είναι της κτητικής όταν δείχνουν τον ή τους κτήτορες, όπως βλέπουμε στα παρακάτω παραδείγματα:

* ***Ο δικός σου****λόγος μετράει περισσότερο.*(κτητική)
* *Τα μαλλιά****της****είναι ξανθά.* (κτητική)
* *Το σπίτι****μας*** *είναι διώροφο*. (κτητική)

 **Αυτοπαθείς αντωνυμίες**

Οι **αυτοπαθείς** αντωνυμίες  δείχνουν ότι ένα πρόσωπο ενεργεί και το ίδιο υφίσταται αυτή την ενέργεια.

. Οι αυτοπαθείς αντωνυμίες έχουν μόνο **πλάγιες πτώσεις**, αφού τις χρησιμοποιούμε για να αντικαταστήσουμε τις πλάγιες πτώσεις των προσωπικών αντωνυμιών, όταν το πρόσωπο που δηλώνει η αντωνυμία είναι το ίδιο (ή αλλιώς συμφωνεί) με το υποκείμενο του ρήματος.

|  |  |
| --- | --- |
|    | Ενικός αριθμός |
| **Α' πρόσωπο** | **Β' πρόσωπο** | **Γ' πρόσωπο** |
| Γεν. | *του εαυτού μου* | *του εαυτού σου* | *του εαυτού του/της* |
| Αιτ. | *τον εαυτό μου* | *τον εαυτό σου* | *τον εαυτό του/της* |
|    | Πληθυντικός αριθμός |
| **Α' πρόσωπο** | **Β' πρόσωπο** | **Γ' πρόσωπο** |
| Γεν. | *του εαυτού μας ήτων εαυτών μας* | *του εαυτού σας ήτων εαυτών σας* | *του εαυτού τους ήτων εαυτών τους* |
| Αιτ. | *τον εαυτό μας ήτους εαυτούς μας* | *τον εαυτό σας ήτους εαυτούς σας* | *τον εαυτό τους ήτους εαυτούς τους* |

 **Δεικτικές αντωνυμίες**

Οι **δεικτικές** αντωνυμίες χρησιμοποιούνται για να **δείξουμε κάτι**.

Οι δεικτικές αντωνυμίες συμφωνούν ως προς την  [πτώση](http://www.greek-language.gr/digitalResources/modern_greek/tools/lexica/glossology_edu/lemma.html?id=163) , το γένος  και τον αριθμό με τη  λέξη που συνοδεύουν και κλίνονται όπως τα δευτερόκλιτα επίθετα. Στην κατηγορία αυτή έχουμε τις εξής αντωνυμίες:

|  |  |
| --- | --- |
| α) **αυτός, αυτή, αυτό**β) **(ε)τούτος, (ε)τούτη, (ε)τούτο**γ) **εκείνος, εκείνη, εκείνο**δ) **τέτοιος, τέτοια, τέτοιο**ε) **τόσος, τόση, τόσο** |  *Αυτός είναι ο δάσκαλος της οδήγησης*.*Τούτη η επιμονή σου δεν θα σου βγει σε καλό.*Μιλούσε *εκείνος συνέχεια και δε μ’ άφησε να του εξηγήσω.**Τέτοια λόγια λες και με πικραίνεις.**Πέρασαν τόσα χρόνια από τότε*. |

 **Αναφορικές αντωνυμίες**

Οι **αναφορικές** είναι αντωνυμίες με τις οποίες εισάγεται μια δευτερεύουσα πρόταση, η οποία δίνει πληροφορίες για μια οντότητα της προηγούμενης πρότασης.

 Στην κατηγορία των αναφορικών αντωνυμιών εντάσσονται:

|  |  |
| --- | --- |
| α) τα άκλιτα **που**και**ό,τι** | *Τα λόγια****που****του είπες τον πλήγωσαν. -  Κάνε****ό,τι****θέλεις.* |
| β)**ο οποίος, η οποία, το οποίο** |  *Μίλησα με τον πατέρα του Γιάννη,****ο οποίος****είναι δικηγόρος*. |
| γ)**όποιος, όποια, όποιο**  | ***Όποιος****βιάζεται σκοντάφτει.* |
| δ)**όσος, όση, όσο** |  ***'Οσος****χρόνος κι αν περάσει θα σε θυμάμαι.* |

 **Ερωτηματικές αντωνυμίες**

Οι **ερωτηματικές** αντωνυμίες χρησιμοποιούνται όταν ρωτάμε για κάποιον ή κάτι.

***Ποιές είναι:***

|  |  |
| --- | --- |
| **α)η άκλιτητι;** | ***Τι****φαγητό έχετε;* |
| **β) ποιος; ποια; ποιο;** |  ***Ποιο****είναι το αγαπημένο σου μάθημα;* |
|  |  |
| **γ)πόσος; πόση; πόσο;** |  ***Πόσα****χρήματα κοστίζει αυτή η τηλεόραση;* |

**Αόριστες αντωνυμίες**

Οι **αόριστες** αντωνυμίες χρησιμοποιούνται στη θέση ενός προσώπου ή πράγματος, που για κάποιο λόγο δεν το αναφέρουμε.

 Από αυτές, κάποιες αόριστες αντωνυμίες έχουν τρία γένη και κλίνονται σαν δευτερόκλιτα επίθετα, ενώ κάποιες άλλες (όπως οι **κάτι** και **τίποτε**) είναι άκλιτες.

|  |  |
| --- | --- |
|  α) **ένας, μια (μία), ένα** |  ***Μια****τράπεζα του εξωτερικού ήταν.* |
|  β)**κανένας (κανείς), καμιά (καμία), κανένα** |  ***Κανένας****δεν ήξερε να απαντήσει.* |
|  γ)**κάποιος, κάποια, κάποιο** |  ***Κάποιοι****σκέφτονται μόνο τον εαυτό τους.* |
|  δ) **μερικοί, μερικές, μερικά** |  ***Μερικές****φορές απορώ με το θράσος του.* |
|  ε)τα άκλιτα**κάτι, κατιτί** |  ***Κάτι****σκέφτηκε.* |
| στ)το άκλιτο**τίποτε (τίποτα)** |  *Δεν περιμένω****τίποτα****πια.* |
|  ζ) **κάμποσος, κάμποση, κάμποσο** |  *Ήμασταν****κάμποσοι****στο πάρτι  χθες.* |
| **η)  καθένας, καθεμιά (καθεμία),** **καθένα και το άκλιτο κάθε,** | ***Κάθε****φορά που μιλάμε μου λέει τα ίδια.**Ο****καθένας****μας θα επηρεαζόταν στη θέση σου.* |

Οι αόριστες αντωνυμίες **κανένας (κανείς)**, **καμία (καμιά)**, **κανένα** και το άκλιτο **τίποτα** χρησιμοποιούνται σε **αρνητικές** και **ερωτηματικές** προτάσεις:

* *Δεν ήρθε κανείς τελικά.*(Άρνηση)
* *Με ζήτησε κανείς;*(Ερώτηση)

Η αόριστη αντωνυμία **ένας – μία – ένα** έχει την ίδια μορφή με το **οριστικό άρθρο** και με το **απόλυτο αριθμητικό επίθετο**, δεν έχουν όμως τις ίδιες λειτουργίες. Διαφέρουν γιατί η αντωνυμία  **χρησιμοποιείται στη θέση** ενός ονόματος, ενώ το άρθρο **συνοδεύει**ένα όνομα. Το αριθμητικό, από την άλλη μπορούμε να το διακρίνουμε με σχετική ευκολία καθώς δηλώνει έναν αριθμό.

 .